En 28-årig mand fra Brønderslev mistede tirsdag livet på en byggeplads i Kalundborg, da et to tons tungt betonelement væltede ned over ham.

Elementet stod sammen med to andre i en holder og væltede ud til siden, da det midterste element skulle løftes fri af en kran på en byggeplads ved Nyvangsvej i Kalundborg. Manden var død, da betonelementet blev løftet væk, oplyser politiet. Hans hustru og forældre i Nordjylland er underrettet. Kollegerne på byggepladsen har fået tilbudt krisehjælp, og Arbejdstilsynet undersøger nu, hvorfor ulykken skete. /ritzau/